เทิดศักดิ์ ใจมั่น

เทิดศักดิ์ ใจมั่น (ชื่อเล่น : ป๊อป)​ เกิดเมื่อวันที่ 29 กันยายน พ.ศ. 2516 เป็นอดีตนักฟุตบอลชาวไทยในตำแหน่งกองกลางตัวรุก 
เทิดศักดิ์เป็นนักเตะที่ยิงฟรีคิกและยิงลูกโทษได้ดีและสามารถใช้เท้าได้ทั้ง 2 ข้าง  เขาเป็นหนึ่งในนักฟุตบอลชาวไทยที่ได้เล่นในรอบชิงชนะเลิศในศึก เอเอฟซีแชมเปียนส์ลีก ในปี พ.ศ. 2546 ระหว่าง บีอีซี เทโรศาสน กับ  สโมสรฟุตบอลอัลไอน์ โดยสโมสรสุดท้ายที่เขาค้าแข้งด้วยคือ สโมสรฟุตบอลชลบุรี

**ประวัติ**
เทิศศักดิ์เกิดที่ อำเภออู่ทอง จังหวัดสุพรรณบุรี มีพี่สาวหนึ่งคน ส่วนคุณพ่อและคุณแม่เป็นคุณครูสอนหนังสือในแถบจังหวัดสุพรรณบุรี เริ่มเล่นฟุตบอลตั้งแต่อายุ 6 ปี ในระดับชั้นประถมศึกษาจนถึงชั้นมัธยมศึกษาจบจากการศึกษาจากโรงเรียนแห่งหนึ่งในอำเภอสามชุก ซึ่งในตอนนั้นเทิศศักดิ์มีความฝันอยู่ในใจว่าอยากจะลองเข้ามาเล่นบอลในกรุงเทพมหานคร แต่ก็ไม่รู้จะไปที่ไหน เพราะไม่รู้จักใคร จนสุดท้ายพี่สาวที่เรียนจบโรงเรียนพณิชยการราชดำเนิน ก็แนะนำให้มาเรียนที่พณิชยการราชดำเนินในปี พ.ศ. 2532 และได้เล่นฟุตบอลในรุ่นอายุ 16 ปีของโรงเรียน พร้อมกับจบการศึกษาจากพณิชยการราชดำเนิน ในวัย 18 ปี

**ประวัติการเล่นฟุตบอลอาชีพ**
เทิดศักดิ์ เล่นฟุตบอลให้กับ โรงเรียนพณิชยการราชดำเนิน ก่อนที่ทาง สโมสรตลาดหลักทรัพย์ฯ จะยื่นข้อเสนอให้ร่วมทีม (โดยในขณะนั้น สโมสรลงทำการแข่งขันใน ถ้วยพระราชทาน ง.) และเป็นสโมสรเล่นชองเทิดศักดิ์ในการลงฟุตบอลอาชีพ และเป็นนักฟุตบอลตัวหลักของทีม โดยเทิดศักดิ์ อยู่กับสโมสรจนถึงปี 2543 (ณ ขณะนั้นสโมสรได้เปลื่ยนแปลงการบริหารและชื่อสโมสรเป็น กรุงเทพมหานคร)
ต่อมาในปี 2543 เทิดศักดิ์ได้ย้ายมาร่วม สโมสรบีอีซี เทโรศาสน โดยมีผลงงานที่สำคัญคือ การนำสโมสรเข้าชิงชนะเลิศกับ สโมสรอัล ไอน์ ในการแข่งขัน เอเอฟซี แชมเปียนส์ลีก 2002/03 และได้รับเลือกเป็นนักเตะยอดเยี่ยมประจำการแข่งขัน จนทำให้ สโมสรสิงคโปร์อาร์มฟอร์ซ ยืมตัวในปี 2545 โดย ในปีนั้น เขายิง 27 และเป็นส่วนเป็นส่วนหนึ่งที่พาสโมสรคว้าตำแหน่งชนะเลิศ เอสลีก ของสิงคโปร์
ในปี 2547 เทิดศักดิ์ย้ายร่วม สโมสรด็อง เอ แบงก์ ก่อนที่จะย้ายไปร่วม สโมสรสิงคโปร์อาร์มฟอร์ซ โดยรอบนี้เป็นการซื่อขาดจาก บีอีซี เทโรสาสน โดยลงเล่นให้กับสโมสรถึง 4 ปี ก่อนที่จะย้ายกลับมาเล่นในประเทศไทยกับ สโมสรชลบุรี ในปี 2553 
ต่อมาในปลายปี 2558 สโมสรชลบุรีก็ได้แต่งตั้งให้เขาเป็น ผู้เล่น-ผู้จัดการทีม คนแรกของสโมสร เพื่อทำการแข่งขันใน ฤดูกาล 2559 ค่อมาเขาได้ลาออกจากตำแหน่ง ก่อนที่จะประกาศเลิกเล่นฟุตบอลอาชีพในเวลาต่อมา เพื่อเข้าสู่การทำหน้าที่ผู้ช่วยผู้ฝึกสอนของทีมต่อไป

**ประวัติการเล่นฟุตบอลทีมชาติ**
ในปี 2545 เทิดศักดิ์ได้รับเลือกให้เป็นกัปตันทีมชาติไทยในไทเกอร์คัพ ซึ่งพวกเขาสามารถคว้าแชมป์ได้ โดยเทิดศักดิ์ได้รับเลือกให้เป็นนักเตะยอดเยี่ยมของรายการ

**ประตูในนามทีมชาติ**

**เกียรติยศ**

**นักฟุตบอล**

**สโมสร**
บีอีซี เทโรศาสน- ไทยพรีเมียร์ลีก: 2543, 2544- ไทยเอฟเอคัพ: 2543- ถ้วย ก: 2544
สิงคโปร์อาร์มฟอร์ซ- เอสลีก: 2545, 2549, 2550, 2551, 2552- สิงคโปร์คัพ: 2550, 2551
ชลบุรี เอฟซี- ไทยเอฟเอคัพ: 2553- ถ้วย ก: 2554, 2555

**ทีมชาติ**
 ไทเกอร์คัพ: 2545

**หัวหน้าผู้ฝึกสอน**
อุทัยธานี- ไทยลีก 3: 2564–65- ไทยลีก 3 – โซนภาคเหนือ: 2564–65
พัทยา ดอลฟินส์ ยูไนเต็ด- ไทยลีก 3 – โซนภาคตะวันออก: 2565–66

**ส่วนบุคคล**
 ฟุตซอลชิงแชมป์เอเชีย ผู้ทำประตูสูงสุด: 2543- เอเอฟซีแชมเปียนส์ลีก รางวัลผู้เล่นทรงคุณค่า: 2545–46- ฟุตบอลชิงแชมป์แห่งชาติอาเซียน รางวัลผู้เล่นทรงคุณค่า: 2545- ไทยลีก 3 รางวัลผู้ฝึกสอนยอดเยี่ยม: 2564–65

**แหล่งข้อมูลอื่น**
  เทิดศักดิ์ ใจมั่น date=2012-03-05  จากเว็บไซต์สโมสรฟุตบอลชลบุรี เอฟซี-  Therdsak Chaiman date=2011-08-14 - 6768-  Therdsak Chaiman

**อ้างอิง**
หมวดหมู่:นักฟุตบอลชายชาวไทย
หมวดหมู่:ผู้เล่นในไทยลีก
หมวดหมู่:ผู้เล่นในสิงคโปร์พรีเมียร์ลีก
หมวดหมู่:บุคคลจากอำเภออู่ทอง
หมวดหมู่:นักฟุตบอลจากจังหวัดสุพรรณบุรี
หมวดหมู่:ผู้เล่นสโมสรฟุตบอลอาร์แบค
หมวดหมู่:ผู้เล่นสโมสรฟุตบอลบางกอก
หมวดหมู่:ผู้เล่นสโมสรฟุตบอลโปลิศ เทโร
หมวดหมู่:ผู้เล่นสโมสรฟุตบอลวอร์ริเออส์
หมวดหมู่:ผู้เล่นสโมสรฟุตบอลวิสไซนิญบิ่ญ
หมวดหมู่:ผู้เล่นสโมสรฟุตบอลชลบุรี
หมวดหมู่:ผู้จัดการทีมฟุตบอลชาวไทย
หมวดหมู่:ผู้จัดการทีมสโมสรฟุตบอลชลบุรี
หมวดหมู่:ผู้จัดการทีมสโมสรฟุตบอลบ้านบึง
หมวดหมู่:ผู้จัดการทีมสโมสรฟุตบอลอุทัยธานี
หมวดหมู่:ผู้จัดการทีมสโมสรฟุตบอลระยอง
หมวดหมู่:ผู้จัดการทีมสโมสรฟุตบอลพัทยา ยูไนเต็ด (ก่อตั้ง พ.ศ. 2566)
หมวดหมู่:นักฟุตบอลชายชาวไทยที่ค้าแข้งในต่างประเทศ